CELEX: 62011CN0476
Language: sk
Date: 2011-09-19 00:00:00
Title: Vec C-476/11: Návrh na začatie prejudiciálneho konania, ktorý podal Vestre Landsret (Dánsko) 19. septembra 2011 — Glennie Kristensen, v zastúpení: HK Danmark/Experian A/S

19.11.2011   
            
            
               SK
            
            
               Úradný vestník Európskej únie
            
            
               C 340/11
            
         Návrh na začatie prejudiciálneho konania, ktorý podal Vestre Landsret (Dánsko) 19. septembra 2011 — Glennie Kristensen, v zastúpení: HK Danmark/Experian A/S
   (Vec C-476/11)
   2011/C 340/20
   Jazyk konania: dánčina
   
      Vnútroštátny súd, ktorý podal návrh na začatie prejudiciálneho konania
   
   Vestre Landsret
   
      Účastníci konania pred vnútroštátnym súdom
   
   
      Žalobca: Glennie Kristensen, v zastúpení: HK Danmark
   
      Žalovaný: Experian A/S
   
      Prejudiciálne otázky
   
   
               1.
            
            
               Má sa výnimka stanovená v článku 6 ods. 2 smernice Rady 2000/78/ES (1) týkajúca sa stanovenia vekových hraníc pre prijatie do systémov sociálneho zabezpečenia v zamestnaní vykladať ako oprávnenie členských štátov môcť vo všeobecnosti vyňať systémy sociálneho zabezpečenia v zamestnaní zo zákazu priamej alebo nepriamej diskriminácie z dôvodu veku stanoveného v článku 2 tejto smernice, pokiaľ to nespôsobuje diskrimináciu z dôvodu pohlavia?
            
         
               2.
            
            
               Má sa výnimka stanovená v článku 6 ods. 2 smernice Rady 2000/78/ES týkajúca sa stanovenia vekových hraníc pre prijatie do systémov sociálneho zabezpečenia v zamestnaní vykladať v tom zmysle, že nebráni členskému štátu zachovať právny stav, v rámci ktorého môže zamestnávateľ vyplácať, ako súčasť odmeny, vekovo odstupňované príspevky do dôchodkového systému, a zahŕňa to napríklad to, že zamestnávateľ platí príspevky do dôchodkového systému vo výške 6 % za zamestnancov mladších ako 35 rokov, 8 % za zamestnancov vo veku od 35 do 44 rokov a 10 % za zamestnancov starších ako 45 rokov, pokiaľ to nepredstavuje diskrimináciu z dôvodu pohlavia?
            
         
      (1)  Smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Ú. v. ES L 303, s. 16; Mim. vyd. 05/004, s. 79).